начина на разграничаване на суровината със специален клас от четирите кода по ХС, въпреки че нестандартните скрепителни елементи също са обхванати от настоящото разследване и за тях може да се използва суровина от специален клас. Въз основа на поверителни данни, представени от една от страните, скрепителните елементи за сектора на автомобилната промишленост представляват под 50 % от общото търсене на скрепителни елементи за промишлеността в Тайланд през 2018 г., така че в Тайланд съществува търсене на суровини както за стандартни, така и за нестандартни скрепителни елементи. В същото време вносът на четирите основни суровини от Япония за Тайланд представлява около 33 % от общия внос на тези материали, като в изявленията на страните нямаше доказателства за това каква част от него е била предназначена за нестандартни скрепителни елементи или за скрепителни елементи изобщо (тъй като материалът е използван и за други продукти).
 (302)
 По отношение на разликата в цените между вноса от Япония и вноса от други трети държави в Тайланд първо, сравнените от страните цени на вноса от Япония в Тайланд включват мита, докато цените на други пазари не включват мита. Второ, Комисията счита, че сравнението между средната цена на вноса от Япония за Тайланд и средните равнища на цените на други пазари, както са предоставени от заинтересованите страни, няма смисъл, тъй като не се сравняват сходни продукти. Докато японските цени за Тайланд, както твърдят тези страни, не включват валцдрат от неспециален клас, средната цена на други пазари включва валцдрат както от специален, така и от неспециален клас, поради което сравнението между тях не доведе до съдържателни резултати и беше отхвърлено. Поради това за целите на сравнението Комисията разгледа цените на целия внос за Тайланд (в това число на валцдрат от специален и от неспециален клас) и цените на вноса или вътрешните цени на други пазари, както са представени от страните. Сравнение, основано на средната цена на всички класове валцдрат по съответните кодове по ХС, показа, че значителни разлики в цените съществуват само за два вида, които се използват в по-малки количества от включения в извадката производител износител. Следователно сама по себе си разликата в цената не беше съществена. Накрая, страните не обосноваха защо разликата в размерите на валцдрата не може да окаже значително влияние върху цените. Покупната цена на Wenzhou е засегната от нарушения и поради това не може да бъде взета под внимание.
 (303)
 Като се има предвид, че i) страните не представиха по-обосновани данни за това колко от внесените от Япония суровини са за нестандартни скрепителни елементи и как да се разграничи суровината от специален клас от четирите кода по ХС, че ii) в Тайланд e съществувало достатъчно търсене на суровини за производство както на стандартни, така и на нестандартни скрепителни елементи, както и че iii) средната разлика в цената между вноса за Тайланд и средната цена на валцдрата на други пазари не е релевантна, както е посочено в горното съображение, нямаше основания да се стигне до заключението, че износът от Япония за Тайланд не е представителен и поради това следва да бъде изключен. По тази